BTS

An **BTS** (), na bistado man bilang **Bangtan Boys**, iyo sarong Sur na Koreano na *boy band* na namokna kan 2010 asin nagdebyu kan 2013 sa irarom kan Big Hit Entertainment. Pigbibilog nin pitong miyembro an grupo na iyo sinda RM, Jin, Suga, J-Hope, Jimin, V, asin Jungkook — na nagsusurat asin nagmomokna kan kadaklan kan saindang sadiring mga kanta. Orihinal bilang sarong hip hop group, an saindang estilo sa musika nagbago pasiring sa mahiwas na rango nin mga genre. An saindang liriko harus an pokus sa mga personal asin sosyal na komentaryo, tikwil sa tema nin salud sa pag-iisip, karibukan sa pagigin joven, kawaran, pagpasiring sa pagpadangat sa sadiri, asin indibidwalismo. An saindang kagibuhan may referensya sa literatura asin pisiyolohikal na konsepto asin kaiba an istoryang manungod sa alternatibong kahiwasan. An grupo nakapagluwas nin nagkapirang album asin nagka-igwa na nin nagkapirang internasyunal na konsyerto.

Pagkatapos magdebyu kan 2013 sa saindang solong album na *2 Cool 4 Skool*, an BTS nagluwas kan saindang Koreano na studio album na *Dark & Wild*, asin Hapones na studio album na *Wake Up* kan 2014. An saindang ikaduwang Koreano na studio album na *Wings* (2016) iyo an enot ninda na nakabenta nin sarong milyon na kopya sa Sur na Korea. Kan 2017, nagpasiring an BTS sa *global music market*, kun sain pinangenotan ninda an Korean Wave sa Estados Unidos asin nagbari nin nagkapirang mga record sa komersyo. Sinda an pinaka-enot na Koreano na grupo makaresibe nin sertipikasyon gikan sa *Recording Industry Association of America* (RIAA) para sa saindang solo na "Mic Drop", pati naman an enot na Koreanong akto na nangenot sa *US Billboard 200* na tsart sa saindang studio album na *Love Yourself: Tear* (2018). BTS man an pinakmarikas na grupo pagkatapos kan The Beatles na makaguno nin apat na numero uno na album sa US, na nagibo ninda sa laog nin hababa sa duwang taon. An *Love Yourself: Answer* (2018) an enot na Koreanong album na sertipikadong platinum kan RIAA. Kan 2020, BTS an nagin pinaka-enot na *all-South Korean act* na nakaabot nin numero uno sa *Billboard Global 200* asin *US Billboard Hot 100* para sa saindang solong "Dynamite" asin remix kan "Savage Love (Laxed – Siren Beat)".

Sa pagbenta ninda nin 20&nbsp;milyong album sa Gaon Music Chart, BTS an *best-selling artist* sa historya kan Sur na Korea asin pigkakapotan an "best-selling album" sa Sur na Korea na *Map of the Soul: 7*. An BTS may rangong numero 45 sa *Billboard* *Top Touring Artists of the 2010s*, an kasaro-sarong dae nagtataram nin Ingles na akto sa listahan. Kan saindang *Love Yourself World Tour*, BTS an nagin pinaka-enot na Asyano asin dae nagtataram nin Ingles na akto na magin *headline* asin ma-*sell out* an Wembley Stadium asin ganahon an record sa solong *highest-grossing engagemen*t sa historya nin *Rose Bowl Stadium*. Naitampok sa *international cover* kan *Time* bilang "Next Generation Leaders", an BTS nagluwas man sa listahan kan magasin bilang saro sa *25 most influential people* sa internet (2017–2019) asin *100 most influential people in the world* (2019), kun sain pigbansagan sindang "Princes of Pop". An *Forbes Korea* pigpangaranan an BTS bilang pinakaimpluwensyal na selebridad sa Korea kan 2018 asin 2020, asin an BTS nasa ika-43 sa *Forbes* Celebrity 100 (2019) bilang saro sa *world's top-earning celebrities*. Nasambit na kan 2019, an BTS may ambag nin mas dakula pa sa $4.65&nbsp;billion para sa ekonomiya kan Sur na Korea kada taon, o 0.3 porsyento nin GDP kan nasyun. An saro sa kada 13 dayuhang turista sa Sur Korea pigsasabing uli sa kasikatan ninda, asin pigsasabing saro sa mga importanteng akto na nagpatalubo kan *global music sales* sa $19&nbsp;bilyon kan 2018.

Pagkatapos kan saindang *Love Myself anti-violence* na kampanya sa pakikipagtabangan ninda sa UNICEF, an BTS nagtaram sa ika-73 asin ika-75 na *United Nation General Assembly* asin nagin pinakajoven na resipyente kan Order of Cultural Merit hale sa Presidente kan Sur nah Korea uli sa saindang kontribusyon sa pagpapalaganap kan kultura asin tataramong Koreano.

## Pangaran
An boot-sabihon kan BTS sa ekspresyong Koreano iyo *Bangtan Sonyeondan* (), na may literal na depinisyon na "Bulletproof Boy Scouts". Segun sa miyembrong si J-Hope, an signipiko kan ngaran iyo an kagustuhan kan grupo na "*to block out stereotypes, criticisms, and expectations that aim on adolescents like bullets*". Sa Japan, bistado sinda bilang , na may kaparehong palis. Kan Hulyo 2017, an BTS pig-anunsyar na an saindang ngaran pwede man na "Beyond the Scene" bilang parte nin identidad kan saindang bagong tatak. Pigpalawig kaini an boot-sabihon kan saindang ngaran bilang "*growing youth BTS who is going beyond the realities they are facing, and going forward*."

## Karera

Ladawan:Bangtan Boys at the Incheon Music Center in September 2013 02.jpg|An BTS kan 2013 na nagpartisipar sa *Incheon Music Center*.
Ladawan:Troubadour 02.jpg|An luwas kan *nightclub* na *Troubadour* (kua an retrato kan 2006) kun sain an BTS nag-konsertyo nin enot na beses sa Estados Unidos nin libre.
Ladawan:Bangtan Boys at KCON France 2016.jpg|An BTS sa *KCON France* sa Paris kan Hunyo 2, 2016.
Ladawan:BTS win first Daesang (Grand Prize) at Melon Music Awards, 19 November 2016.jpg|Ginana kan BTS an enot nindang mayor na Koreanong gawad para sa *Album of the Year* sa *8th Melon Music Awards* kan Nobyembre 19, 2016.
Ladawan:170529 BTS at a press conference for the BBMAs (3).png|An BTS sa saindang *press conference* sa Seoul, Sur na Korea pagkatapos manggana bilang *Top Social Artist* sa *24th Billboard Music Awards* kan Mayo 29, 2017
Ladawan:BTS at 2017 American Music Awards in Los Angeles, 19 November 2017 02.jpg|An BTS sa *45th American Music Awards* bago an saindang debyu sa telebisyon nin U.S. kan Nobyembre 19, 2017.
Ladawan:180524 BTS at a press conference for Love Yourself Tear (3).png|An BTS sa saindang *press conference* para sa *Love Yourself: Tear* kan Mayo 24, 2018.
Ladawan:BTS Love Yourself - Speak Yourself tour at Rose Bowl, Pasadena (California), 4 May 2019 04.jpg|An BTS sa *Rose Bowl* sa Pasadena, California sa atubangan nin 60,000 na fans.
Ladawan:BTS_for_Dispatch_White_Day_Special,_27_February_2019_01.jpg|BTS para sa Dispatch


## Mga gawad asin nagibo
An BTS nakaresibe nin nagkapirang mga gawad asin onra, kaiba an 24 na *Mnet Asian Music Awards*, 23 na *Melon Music Awards*, 20 na *Golden Disc Awards*, 14 na *Seoul Music Awards*, 13 na *Gaon Chart Music Awards*, 4 na *Billboard* Music Awards, 4 na Korean Music Awards, 4 na American Music Awards, asin 6 na *MTV Video Music Awards*. Sa pagnemta nin harus 20.3&nbsp;na milyong album sa Gaon Music Chart, an BTS an *best-selling artist* sa historya nin South Korean, kun sain piglampasan an record ni Shin Seung-hun na 17&nbsp;na milyong album. Sa Sur na Korea, an BTS pigkakapotan an apat na *Multi-Million albums* asin tolong *Platinum streaming singles*. Bilang enot na Koreanong grupo na makaresibe nin RIAA na sertipikasyon, an BTS may sarong *Platinum album*, tolong *Platinum singles*, duwang *Gold singles*, asin sarong *Gold album* sa Estados Unidos. Sa Hapon, BTS an enot na lalakeng male dayuhang akto na makaresibe nin *Million certification* para sa sarong solo; igwa man sindang *Multi-Platinum singles*, sarong *Multi-Platinum album*, sarong *Platinum album*, asin apat na *Gold albums*. An BTS man an enot na Koreanong grupo na makaresibe nin sertipikasyon sa United Kingdom, kaiba an sarong *Silver single certification* para sa "Boy With Luv" asin tolong *Silver album certifications* para sa *Love Yourself: Tear*, *Love Yourself: Answer* asin *Map of the Soul: Persona*.

BTS man an may pinakadakulang sosyal na impluwensya sa ngunyan, asin nakaguno nin 14 na *[[Guinness World Records]]*, kaiba an *world record* para sa pinakadakul na *Twitter engagements*. Hasta sa ngunyan, yaon sinda nin 203 na semana sa numero uno sa *Billboard Social 50 char*t. Kan Oktubre 2018, an BTS piggawadan nin *fifth-class Hwagwan Order of Cultural Merit* gikan sa Presidente kan Sur na Korea para sa saindang kontribusyon sa pagpalaganap kan kultura asin tataramong Koreano. Kan 2019, an mga miyembro kan BTS iyo naimbitaran na magin miyembro kan *Recording Academy* bilang onra sa saindang kontribusyon sa musika asin bilang parte kan inisyatibo na ma-dibersidad an botante sa Grammy Award.

Kan Nobyembre 7, 2019, an BTS nagin enot na K-Pop na akto na mag-mantinido sa *Billboard* *200* sa sarong bilog na taon. An "Love Yourself: Answer" piglaog liwat an *Billboards main albums char*t kan Lunes, Nobyembre 4, 2019 (No. 165), asin kan Nobyembre 2019, nag-mantinir sa tsart nin 52 na daeng surunudan na semana, kun sain ini an enot asin solong K-pop na album na nakagibo kaini. Kan Oktubre 2020, an BTS nangenot sa *Billboard Artist 100* para sa ika-11 na daeng surunudan na semana, na nagpalawig sa saindang record para sa pinakadakol na semana sa numero uno sa tsart sa gabos na duo asin grupo.

## Mga miyembro

* Jin (진) – bokalista
* Suga (슈가) – rapper
* J-Hope (제이홉) – rapper
* RM – lider, rapper
* Jimin (지민) – bokalista
* V (뷔) – bokalista
* Jungkook (정국) – bokalista

## Diskograpiya
**Koreano na mga studio album**

* *Dark & Wild* (2014)
* *Wings* (2016)
* *Love Yourself: Tear* (2018)
* *Map of the Soul: 7* (2020)
* *Be* (2020)
* *Arirang* (2026)

**Hapones na mga studio album**

* *Wake Up* (2014)
* *Youth* (2016)
* *Face Yourself* (2018)
* *Map of the Soul: 7 – The Journey* (2020)

## Mga konsyerto

* The Red Bullet Tour (2014–2015)
* Wake Up: Open Your Eyes Japan Tour (2015)
* The Most Beautiful Moment in Life On Stage Tour (2015–2016)
* The *Wings* Tour (2017)
* Love Yourself World Tour (2018–2019)
* Map of the Soul Tour (TBA)

## Pilmograpiya

### Eksibisyon

### Pelikula

### Telebisyon

### Online na mga palabas

## Toltolan

## Panluwas na takod

* 
* Opisyal na websityo kan BTS